Žibininkai

Žibininkai – kaimas Kretingos rajono savivaldybės vakaruose, prie kelio Palanga–Darbėnai, Žibos dešiniajame krante. Seniūnaitijos centras. Kaime yra „HBH Juozo alus“ kompleksas, susidedantis iš užeigų, restoranų, žirgyno, žaidimo ir polsio aikštelių.

 Etimologija 

Kaimas pavadintas jo žeme tekančio Žibos upelio vardu.

 Geografija 

Kaimo žemės plyti Žibos upelio senslėnyje ir dešiniojo kranto aukštumose, abipus kelio Palanga–Darbėnai. Pietrytinę dalį apimą Joskaudų miškas, kurio pakraščiu teka dešinysis Žibos intakas Brastva. Už jos prasideda riba su Rūdaičiais. Šiaurėje – šiaurės rytuose kaimas ribojasi su Joskaudais, o vakaruose – su kitapus Žibos esančiais Užpelkiai.

 Istorija 

Žibininkų teritorijoje žmonių gyvenama nuo neolito pabaigos – žalvario amžiaus. Jų pėdsakai aptikti prie Žibos ir Brastvos upelių.Rimutė Rimantienė. Akmens amžiaus paminklai. – Lietuvos TSR archeologijos atlasas. Vilnius, 1974. – T. 1. – P. 80–81, Nr. 378

XVI a. susiformavo kaimas, kuris priklausė Palangos valsčiui (seniūnijai) ir parapijai. Rašytiniuose šaltiniuose pirmąkart paminėtas 1738 m.Žibininkai. – Tarybų Lietuvos enciklopedija. – Vilnius, 1988. – T. 3. – P. 668 1738 ir 1779Lietuvos mokslų akademijos Vrublevskių bibliotekos rankraščių skyrius. – F. 11–43. – L. 10v–11, II žemėlapis m. jame buvo po 11 dūmų. 1769 ir 1775 m. kaimo valstiečiai aktyviai priešinosi Palangos seniūnų Eberhardo Mirbacho savivalei.Lietuvos valstiečių ir miestelėnų ginčai su dvarų valdytojais. Dokumentų rinkinys. XVIII amžius / red. K. Jablonskis. – Vilnius, 1961. – D. 2. – P. 141, 155, 158

1819 m. Žibininkai drauge su visu Palangos valsčiumi atiteto Kuršo gubernijai, 1918–1921 m. priklausė Latvijai.

Tarpukariu kaimas buvo seniūnijos centras. 1923 m. jame buvo 12 ūkių,Lietuvos apgyventos vietos. – Kaunas, 1925. – P. 118 veikė pradinė mokykla. Lietuvos žemės reformos metu kaimas išskirstytas į vienkiemius.
Pokario metais aplinkiniuose miškuose veikė Kardo rinktinės Narimanto (Palangos) kuopos partizanai. 1948 m. balandžio 3 d. į jų pasalą Žibininkų miške pateko ir buvo nukauti Palangos valsčiaus milicijos viršininkas P. Jasinskas ir dar 4 žmonės,Arvydas Anušauskas, Vytautas Kučinskas. Lietuvos laisvės kovos: Lietuvos ginkluotosios rezistencijos, 1944–1953 m. kovų žemėlapiai. – Vilnius: Žaltvykslė, 1991. – P. 30. Persekiodami partizanus, MGB vidaus kariuomenės kariai ir Palangos stribai 1949 m. vasario 7 d. sunaikino Vilimo kalne buvusią žeminę. Joje buvę 6 partizanai, tarp jų – Kardo rinktinės štabo viršininko adjutantas Stasys Lisauskas ir štabo narys Alfonsas Knystautas, prasiveržė pro apsupties žiedą, tačiau 5 kovotojai netrukus buvo susekti ir nušauti. 1956 m. prie Žibininkų tarybinė armija surengė didelius karinius apmokymus, kurių pėdsakai – apkasų tranšėjos, karinės technikos slėptuvių vietos tebesimato ir šiandien.

1949 m. kaimas tapo kolūkio centru, o vėliau buvo Karolio Požėlos (Rūdaičių) kolūkio pagalbinė gyvenvietė. Joje kūrėsi ūkio specialistai, pastatyta reprezentacinė kolūkio pirtis.

Atgimimo metais verslininkai Rada ir Juozas Matulevičiai atidarė kaime alaus daryklą ir restoraną, kurie išaugo į UAB „Žibosa“ su kaimo turizmo sodyba ir pramogų kompleksu „HBH Juozo alus“.

 Gyventojai 

 Žymūs žmonės 
 Jonas Klemensas Sungaila (1948–2022) – ūkininkas, Jonavos rajono savivaldybės politinis ir visuomenės veikėjas, žemės ūkio vadybininkas.

 Kultūros paveldas 
 Senovės gyvenvietė (neolitas–žalvario amžius).
 Kapinynas (IX–XII a.).
 Senosios kaimo kapinės, vadinamos Maro kapeliais (XVI–XVIII a.).
 Žibininkų paminklas partizanams šalia atstatytos Kardo rinktinės Narimanto kuopos žeminės.

 Galerija 

 Šaltiniai 

 Nuorodos 
 „HBH Juozo alus“ interneto svetainė (lietuvių, anglų, latvų, rusų ir vokiečių kalbomis) 
 Rada Matulevičienė: dabar viskuo taip džiaugiuosi. – www.15min.lt
 Vitalija Vitkauskienė. Žibininkių krizė neišgąsdino. – Pajūrio naujienos – 2009, kovo 20

Kategorija:Kretingos rajono savivaldybės gyvenvietės